rlitschk/wikidir huggingface dataset:
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Imelda Remedios Visitación Trinidad Romuáldez-Marcos (* 2. Juli 1929 in Manila) weer de Fru vun den 10. philippienschen Präsidenten Ferdinand Marcos. Wiels sien Präsidentschap van 1965 bit 1986 weer se de First Lady vun de Philippinen. Nahdem dat diktatorsch Marcos-Regime 1986 afsett wurrn weer, sünd Ferdinand un Imelda Marcos nah Hawaii flücht. Imelda Marcos. Mehr Biller, Videos oder Audiodateien to’t Thema gifft dat bi Wikimedia Commons. Katherine Ellison, Imelda, Steel Butterfly of the Philippines, McGraw-Hill, New York, 1988. ISBN 0-07-019335-5 Imelda: a Story of the Philippines, Beatriz Francia
Levente Lengyel (* 13. Juni 1933 in Debrecen; † 18. August 2014 in Budapest) weer en ungaarsch Schachmeester. Levente Lengyel truck 1949 nah Budapest, speel eerst för Budapesti Építők, af 1955 denn johrteintenlang för de fievfacken ungaarschen Mannschapsmeester (1967, 1975, 1976, 1979 un 1984) MTK Budapest FC. In disse Mannschap hett he tosommen mit Lajos Portisch, László Szabó, István Bilek, András Adorján un later mit de Polgár-Süsters speelt. Nah de Uplöösen vun de Schachafdeelen vun MTK speel he för Hajdúböszörményi Sakkozók Egyesülete (bit 2001 regelmatig, dornah blots noch af un to) un keem bit to de Saison 2002/03 in de hööchsten ungaarsch Speelklass, de NB I. Szabó László csoport, to'n Insatz. In de Johren 1960 bit 1970 speel Lengyel sössmal för Ungarn bi Schacholympiaden. In Havanna 1966 hett Ungarn mit hüm Bronze un in Siegen 1970 Sülver wunnen. 1962 reck he dat dartbeste Ergevnis an sien Brett. Sien Bilanz bi de söss Schacholympiaden luut: 25 Siege, 32 Remispartien un 13 Nedderlagen. He weer as Schachfunktschonär bi wiedere dree Schacholympiaden dorbi, so ok bi de Schacholympiade 1980 in Valletta, wo blots de Buchholz-Wertung togunsten vun de Sowjetunion un gegen Ungarn entscheeden dee. 1964 kreeg he vun de FIDE den Titel Grootmeester.
Herzlia (hebrääsch:הרצליה [hɛrtsɛ'lija], araabsch:هيرتزيليا) is en Stadt in Israel. Se hett 95.142 Inwahners (Stand: 2018) up en Flach vun 21.585 km². Herzlia liggt ruch weg 15 km nördlich vun Tel Aviv an de Middellannsche See in de Scharonebene. Se hörrt to de Metropolregion Gusch Dan un liggt in’ israeeischen Bezirk Tel Aviv. De Stadt is besünners bi Touristen anseggt, nich blots wegen de völ Hotels, sonnern ok wegen den Jachthafen. Dor leven 88.700 Inwahner (Stand: 2011) up en Flach vun 21.585 km². Herzlia wurr an’ 23. November 1924 vun söben Lüüd as Moschawa grünnd. Se liggt dicht bi de Krüüzfohrerruine Arsuf un is nah Theodor Herzl nömmt, den Begrünner vun den modernen Zionismus. Mit de düütsch Stadt Leipzig besteiht siet 2011 en Partnerschap. Nach de Grünnen vun den Staat Israel 1948 is de Inwahnertall vun de Stadt stark wussen. An’ 11. April 1960 kreeg Herzlia den Status vun en Stadtverwaltung. Dat städtische Stadion mit 8.300 Platzen beherbargt de beid Footballclubs Maccabi Herzlia un Hapoel Herzliya. Herzlia. Mehr Biller, Videos oder Audiodateien to’t Thema gifft dat bi Wikimedia Commons. Offiziell Websteed vun de Stadt Herzliya Mordecai Naor: Eretz Israel, Könemann, Köln, 1998, ISBN 3-89508-594-4, Siet 128 Normdaten: GND: 4127223-7 | LCCN:
Arthur William „Art“ Blakey (Abdullah Ibn Buhaina; * 11. Oktober 1919 in Pittsburgh, Pennsylvania; † 16. Oktober 1990 in New York) weer en US-amerikaansch Jazz-Slagtüüchspeler. Art Blakey hett eerst in' Bargbau arbeit. Musikalisch fung he as autodidaktischer Pianist an, bit he in sien eegen Band vun Erroll Garner afsett wurr. Doruphen fung he mit dat Slagtüüchspelen an. In de 1940er Johren weer Art Blakey Slagtüüchpeler in de Bands vun Mary Lou Williams, Fletcher Henderson un Billy Eckstine. Wiels en langere Afrika-Reis in de laat 1940er Johren is he to'n Islam wesselt, wurr dormit Anhänger vun de Ahmadiyya Muslim Gemeend un nehm för eenige Tiet den Naam Abdullah Ibn Buhaina an. Sien Erfohrungen in Afrika slaaht sück ünner annern in dorvan inspireert Stücken up Ritual un Drumsuite (The Sacrifice) daal. 1955 grünn he gemeensam mit den Pianisten Horace Silver de Hard-Bop-Band The Jazz Messengers. 1956 is Silver utscheeden un hett Blakey den Bandnaam överlaaten, so dat dorut „Art Blakey & The Jazz Messengers“ entstahn deen. Blakey sien Stil wurr präägt dör Kenny Clarke, de in de Bebop-Ära den Grundrhythmus vun de Basstrummel up de Becken verlegg un de deep Trummel för Akzente bruuken dee. Disse Oort vun de Rhythmiseeren wurr sowiet
Frits Flinkevleugel (* 3. November 1939 in Amsterdam; † 10. April 2020) weer en ehmalger nedderlannsch Footballspeler. Mit 16 Johr hett he all sien eerst Speel för sien Vereen Amsterdamsche FC DWS maakt. 1964 hett he sien eerst Lännerspeel vun all tosommen 11 Lännerspelen maakt. Sien letzt Lännerspeelinsatz weer 1967. Teihn Johr later, 1977, hett he sien Loopbahn nah völ Verletzungen afslooten. Toletzt wahn he in Zandvoort. Storven is he an en COVID-19-Infektschoon. Hardy Grüne: Enzyklopädie der europäischen Fußballvereine. Die Erstliga-Mannschaften Europas seit 1885. 2., komplett överarbeit Uplaag. AGON Sportverlag, Kassel 2000, ISBN 3-89784-163-0.
Elke Müller (* 21. April 1940 in Ossenbrügge; † 15. August 2014 in Thuine) weer en düütsch Politikerin (SPD). Müller hett de Grund- un Realschool in Ossenbrügge besöcht un hett dornah en Lehre as Porträt-Fotografin maakt. 1969 is se in de SPD intreeden un weer van 1975 bit 1983 Raatsfru in Geldern, Noordrhien-Westfalen. Nahdem se nah Neddersassen umtrucken weer, weer se van 1986 bit 1996 Liddmaat in den Raat vun de Stadt Lingen (Ems), wo se de Inrichten vun de Gesamtschule Emsland in Lingen dörsetten dee. Tüschen Juni 1990 un Januar 2008 weer se mit Ünnerbreeken Liddmaat vun den Landdag vun Neddersassen. Barbara Simon: Abgeordnete in Niedersachsen 1946–1994: Biographisches Handbuch, 1996, S.264. Ehemaliges Landtagsmitglied Elke Müller ist tot Normdaten: GND: 1035072882 (OGND, AKS) | VIAF: 300498022 | Wikipedia-Personensöök
De Oscars 1951 sünd an’n 29. März 1951 in’t RKO Pantages Theatre in Los Angeles vergeven worrn. Dat weer de 23. Oscar-Vergaav, bi de de Filmen ut dat Vörjohr – also vun 1950 – ehrt worrn sünd. Disse Vergaav weer vun Fred Astaire modereert. De spoodriekste Film dat Johr weer All About Eve (dt.: Alles über Eva), de in söss Kategorien wunnen hett. De Film weer mit veerteihn Nomineren ok an’n fakensten vörslahn. 20th Century Fox för All About Eve (dt.: Alles über Eva) Columbia Pictures för Born Yesterday (dt.: Die ist nicht von gestern) Metro-Goldwyn-Mayer för Father of the Bride (dt.: Vater der Braut) Metro-Goldwyn-Mayer för King Solomon’s Mines (dt.: König Salomons Diamanten) Paramount Pictures för Sunset Boulevard (dt.: Boulevard der Dämmerung) Joseph L. Mankiewicz för All About Eve (dt.: Alles über Eva) John Huston för The Asphalt Jungle (dt.: Asphalt-Dschungel) George Cukor för Born Yesterday (dt.: Die ist nicht von gestern) Billy Wilder för Sunset Boulevard (dt.: Boulevard der Dämmerung) Carol Reed för The Third Man (dt.: Der dritte Mann) José Ferrer för Cyrano de Bergerac (dt.: Der letzte Musketier) Spencer Tracy för Father of the Bride (dt.: Vater der Braut) James Stewart för Harvey (dt.: Mein Freund
Resident Evil (op plattdüütsch so veel as „Daallaten Övel“) is en Horror-Actionfilm ut dat Johr 2002 mit Milla Jovovich in de Hööftrull. Speelbaas un Dreihbookschriever weer Paul W. S. Anderson. De Film hett sien Grundlaag in de Videospeelreeg Resident Evil. Vun de Filmreeg gifft dat opstunns veer wietere Delen: Resident Evil: Apocalypse (2004), Resident Evil: Extinction (2007), Resident Evil: Afterlife (2010) un Resident Evil: Retribution (2012). Anfang vun’t 21. Johrhunnert is de Umbrella Corporation dat gröttste Industrieünnernehmen vun de USA. De mächtige Kunzern hett groten politischen un finanziellen Infloot in de Sellschop un gellt in de Apentlichkeit as de wichtigste Produzent vun Reeknertechnologie, Biotechnologie un Heelmiddels. Wat de Apentlichkeit nich weet is, dat dat Ünnernehmen sien gröttsten Gewinn aver op de Rebeden Rüstungstechnologie, bioloogsche Wapen un Genmanipulatschoon maken deit: In en geheem Forschungslabor ünner de Eer (Hive) arbeit ruchweg 500 Lüüd. Dor entwickelt se dat so nöömte T-Virus, dat dode Zellen wedderbeleven kann. En Unbekannten roovt Proven vun’t Virus un vun’t Gegenmiddel. Man, üm de Sporen to verwischen, sett he dat Virus in’n Hive free. De Red Queen, de Reekner, de den helen Hive stüert, warrt dorvun wies, versegelt den helen Kumplex un maakt de Mitarbeiters mit Halon-Gas doot. So
De Nedderdüütsch Bühnbund wurr 1927 in’t Läven ropen. He besteiht vandagen wieter in de dree sülfstännig Landsverbünnen Nedderdüütsch Bühnbund Neddersassen un Bremen, Sleswig-Holsteen un Mecklenbörg-Vörpommern. Düsse Artikel hett den Plink op de Arbeit un de Entwicklung van den Nedderdüütsch Bühnbund Neddersassen un Bremen. De Geschäftsstääd is in 2122 Ollenborg (Ollenborg) an’ Haarenufer 45 a. Fast Strukturen kreeg dat nedderdüütsch Theaterspeel van de Neetiet 1919 mit de Gründung van de Nedderdüütsch Bühn Hamborg (vandagen Ohnsorg-Theater), de ut Richard Ohnsorg sien Dramatische Gesellschaft ruutwuss. Darna hebbt sik in de 1920er Jahren veele annere Nedderdüütsch Bühn grünnt, so 1920 in Bremen-Rabbelnhusen, de August-Hinrichs-Bühn in Ollenborg, 1922 in Stood, 1923 in Auerk, 1927 in Demost, 1928 in Varel un Gröpeln un 1932 in Braak un Willemshaven. An’n 4. Oktober 1924 drapen sik meist 70 Lüüd in de Hamborger Universität dat se Bestand opnehmt över dat nedderdüütsch Bühnwark. Dat Drapen weer de eerste Nedderdüütsch Bühnendag. Se hebbt besloten, dat se en Archiv för nedderdüütsch Bühnenkunde an’t Germanische Seminar van de Universität Hamborg un de Inrichtung van en Tietschrift för nedderdüütsch Literatur un Bühnenkunst, „Schimmelrieder“, in de Gangen setten wullen. De Gründung van de Dachorganisatschon Nedderdüütsch Bühnbund keem denn an’n 25. September 1927 bi den drüdden
Wenn ene ansticken Krankheit mit eenmaal gau uptrett, denn snackt man vun ene Süük. Je nadem, wo gau un wo wiet sik de Krankheit utbreet, kann ene Süük in verschedene Formen uptreden. Bi de Endemie is de Krankheit up en bestimmt Rebeet beschränkt, is dar aver fakener oder stännig vörhannen (to'n Bispill Malaria in warmere Länner). Bi de Epidemie is dat Rebeet ok begrenzt un de Krankheit klingt na'n Tietlang wedder af. Bi de Pandemie breet sik de Infekschoonskrankheit ene bestimmte Tietlang ut un dehnt sik över en afgrenzt Rebeet henut. Wo kummt dat to ene Süük? Eensdeels hangt dat vun de Krankheitskiemen af, wo stark se sünd un wo gau se sik vermehrt. Besunners gefährlich sünd se, wenn se to enen ne'en Typ höört un to ene ne'e Afaart vun ene Süük föhrt. Annerndeels kaamt Süken ok tostannen, wenn dat Klima sik ännert oder de hygeenschen Tostännen sik verslechtert. Dat kann to'n Bispill passeern, wenn bi Naturkatastrophen (Eerdbeven un Överswemmen) de hygeenschen un sanitären Inrichten un Anlagen in minschliche Siedeln up enen Slag utfallt un sik toglieks de Krankheiten dör Trümmer, Lieken un Unraat gau utbreden un vermehren doot. För dat Angahn gegen Süken sünd de Sükengesetten upstellt wurrn.
De Oscars 1952 sünd an’n 20. März 1952 in’t RKO Pantages Theatre in Los Angeles vergeven worrn. Dat weer de 24. Oscar-Vergaav, bi de de Filmen ut dat Vörjohr – also vun 1951 – ehrt worrn sünd. Disse Vergaav weer vun Danny Kaye modereert. De spoodrieksten Filmen dat Johr weern An American in Paris (dt.: Ein Amerikaner in Paris) un A Place in the Sun (dt.: Ein Platz an der Sonne), de beid in söss Kategorien wunnen hebbt. Mit ölven Nomineren weer A Streetcar Named Desire (dt.: Endstation Sehnsucht) de Film, de an’n fakensten vörslahn weer. Arthur Freed för An American in Paris (dt.: Ein Amerikaner in Paris) Anatole Litvak un Frank McCarthy för Decision Before Dawn (dt.: Entscheidung vor Morgengrauen) George Stevens för A Place in the Sun (dt.: Ein Platz an der Sonne) Sam Zimbalist för Quo Vadis (dt.: Quo Vadis?) Charles K. Feldman för A Streetcar Named Desire (dt.: Endstation Sehnsucht) George Stevens för A Place in the Sun (dt.: Ein Platz an der Sonne) John Huston för The African Queen (dt.: African Queen) Vincente Minnelli för An American in Paris (dt.: Ein Amerikaner in Paris) William Wyler för Detective Story (dt.: Polizeirevier 21) Elia Kazan för
Tim Johnson is de Naam von Tim Johnson (* 1946), US-amerikaanschen Politiker, Tim Johnson (* 1946), US-amerikaanschen Politiker, Tim Johnson (* 1947), austraalschen Maler un Künstler, Tim Johnson (* 1962), US-amerikaanschen Speelbaas, Tim Johnson (* 1977), US-amerikaanschen Redrennfohrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
John Tebbutt (* 25. Mai 1834 in Windsor, New South Wales; † 29. November 1916 ok dor) weer en austraalsch Astronom. He hett an' 13. Mai 1861 den Grooten Kometen opdeckt, de later de Beteken C/1861 J1 kreeg. Nah hüm is de Maandkrater Tebutt nömmt wurrn un ok de 100-Dollar-Geldschien vun Australien wies sien Bildnis. Indrag in de Australian Dictionary of Biography Böker vun J. Tebbutt in dat Astrophysics Data System H. H. T.: Tebbutt, John. Monthly Notices of the Royal Astronomical Society, Vol. 78 (1918), S. 252 (Nahroop, engelsch) Normdaten: GND: 117615412 (OGND, AKS) | LCCN: n87818613 | VIAF: 59866099 | Wikipedia-Personensöök
William Miles Malleson (* 25. Mai 1888 in Croydon, England; † 15. März 1969) weer en britischen Schauspeler un Dreihbookschriever. Malleson is in’t Brighton College optogen worrn. He weer dreemol verheiraat un harr bito vele wietere Leefsten. Mit sien eersten Fro, Lady Constance Annesley, weer he vun 1915 bit 1923 verheiraat. Denn hebbt se sik scheden laten. Sien tweete Fro, Joan Billson, is 1956 doodbleven. De Drüdde weer de Schauspelersche Tatiana Lieven. Bekannt weer Malleson sünners för sien Rullen in britische Filmkummedien ut de 1930er bit 1960er Johren. To’n Enn vun sien Loopbahn hett he Cameo-Rullen in Hammer-Horrorfilmen speelt. Blangen de Schauspeleree hett Malleson ok Dreihböker för vele Filmen schreven, in de he lüttere Rullen harr. Butendem hett he mehrere Theaterstücken vun Molière in’t Engelsche översett un bearbeit. Miles Malleson in de Internet Movie Database (engelsch) Miles Malleson bi’t British Film Institut Normdaten: GND: 116695498 (OGND, AKS) | LCCN: n84033819 | VIAF: 79174894 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. En Danz is en Folg von Bewegungen de een tosamen mit un in den Takt vun Musik maakt. Dat kann een alleen sien, oder aver twee Lüüd, meist Mann un Fru, denn warrt dat Poordanz nöömt, oder aver in en Grupp, to'n Bispeel in den Volksdanz oder in dat Ballett oder Musical. De Musik dorför is de Danzmusik - bi dat Ballett ok Ballettmusik nöömt - de bestimmt den Rhythmus un ok den Stil vun den Danz. För den Poordanz seggt een ok „Sellschopdanz“, wenn dat nich för en Ballett is. Bi dat Ballett is dat denn en Pas de Deux. Vun den Sellschopdanz gifft dat ünnerscheedlich Sorten: In de internatschonalen Wettstrieden hebbt se Standarddänz un Latienamerikaansche Dänz Aver dor gifft dat jümmers noch vele annere, to'n Bispeel: Rock'n'Roll Jitterbug Lindy Hop Lambada Salsa Tango un annere Poordänz. Wenn een op de Deel danzen deiht, dann seggt een ok dat is en Danz op de Deel. De Musikers seggt ok Danz to een Musikstück dat so mokt is, dat dor een na de Musik danzen kunn. Fröher hebbt de Lüüd ok ut religiöse Motive danzt. De
Otto van Volxem (* 18. August 1913 in Hamm; † 16. Februar 1994 in Konz-Oberemmel) weer en düütsch Wiengootbesitter un Politiker (CDU). Nah den Besöök vun de Volksschool un dat Abitur an dat Gymnasium Aloisiuskolleg in Bad Godesberg studeer van Volxem van 1933 bit 1937 Landwertscha un Wienbau an de Wienbaulehranstalt Trier un hett ansluutend dat Wiengoot vun sien Öllern in Oberemmel, an de Saar övernommen. 1935/36 hett he sien Wehrdienst afleist un nehm van 1939 bit 1945 as Suldat an' Tweeten Weltkrieg deel. Nah dat Kriegsenn' hett he weer dat Wiengoot bedreven un weer van 1964 bit 1980 Vörsitter vun de Wienwarf Mosel-Saar-Ruwer un dornah hör Ehrenvörsitter. Buterdem weer he van 1961 bit 1967 Vörsitter vun dat rhienland-pälzisch Landskuratorium Unteilbares Deutschland. Van Volxem, de af 1946 Liddmaat vun de CDU weer, weer van 1948 bit 1957 Kreisdagsliddmaat vun den Kreis Saarburg. He weer van 1951 bit 1971 Liddmaat vun den Landdag vun Rhienland-Palz un van 1959 bit 1971 Präsident vun den Landdag. He amteer van' 15. Oktober 1957 bit to'n 19. Mai 1959 as Binnen- un Sozialminister in de vun Ministerpräsident Peter Altmeier führt Landsregeeren vun Rhienland-Palz. Grootkrüüz vun dat Bundsverdeenstkrüüz Ehrenliddmaat vun de kathoolsch Studentenverbinnen K.St.V. Ketteler Mainz
Cadillac Man (op plattdüütsch so veel as „Cadillac-Mann“) is de Titel vun en US-amerikaansche Krimikummedie ut dat Johr 1990, bi de Robin Williams un Tim Robbins de Hööftrullen speelt hebbt. Speelbaas weer Roger Donaldson, de ok as Produzent bedeeligt weer. De Film keem an’n 28. Mai 1990 in de US-amerikaanschen Kinos un hett dor 27,6 Millionen US-Dollar inspeelt. In Düütschland is de Film an’n 20. September 1990 anlopen un hett alltohopen 113.403 Tokiekers in de Kinos hatt. Joey O’Brien is en Autoverköper, de dor ok nix nafraagt, wenn dat dorüm geiht, en Weetfro op’n Weg na’t Gräffnis en nee Auto antodreihn. He arbeit in’t Autohuus Turgeon, dat blangen en poor Ümstruktureren na mehr as 35 Johren ümtehn deit. Ut dissen Grund gifft dat dor an’n Sünndag en Sünnerverkoop, bi den Joey tomindst twölf Fohrtüüch verköpen mutt, üm sien Arbeit nich to verleren. Dat will Joey op jeden Fall hinnern, vunwegen dat je jüst mit 20.000 US-Dollar bi Tony in de Kried steiht, sien Leefste Joy Munchak mit Luxus tofreden stellen will as ok Ünnerholt för sien Ex-Fro Tina un sien Dochter Lisa betahlen mutt. Blots twee Minschen maakt em to Tiet keen Lasten: sien Mudder un sien annere Leefste Lila,
Bohr is de Familiennaam von Aage Niels Bohr (1922–2009), däänsch Physiker un Nobelpriesdräger, Beate Bohr (* 1970), düütsche Schauspelerin, Sprekerin un Kabarettistin, Christian Bohr (1855–1911), däänsch Physioloog, Ernest Bohr (* 1924), däänsch Hockeyspeler, Felix Bohr (* 1982), düütschen Historiker un Journalist, Harald Bohr (1887–1951), däänsch Mathematiker un Footballspeler, José Bohr (1901–1994), chileenschen Sänger, Kumponist, Schauspeler un Speelbaas, Jürgen Bohr (* 1953), düütsch Kanufohrer, Kurt Bohr (* 1947), düütsch Jurist, Politiker (SPD) un Sportfunkschonär, Manni von Bohr (* 1950), düütsch Slagtüügspeler, Niels Bohr (1885–1962), däänsch Physiker un Nobelpriesdräger, Oskar Bohr (1858–1935), öösterrieksch Dokter un Philanthroop, Peter Bohr (1773–1847), öösterrieksch Maler, Ünnernehmer un Geldnamaker. Bohr betekent ok Bohr, en Maandkrater, Vallis Bohr, en Daal op’n Maand, (3948) Bohr, en Asteroid, Bohr-Effekt, beschrifft de Hämoglobin-Affinität to Suerstoff. Kiek ok bi: Bor, Böhr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl („Karlo“) Wien (* 10. September 1906 in Würzborg; † vermootlich 14. Juni 1937 an' Nanga Parbat) weer en düütsch Bargstieger. Karl Wien, Söhn vun den Universitätsperfesser un Physiker Wilhelm Wien, de 1911 den Nobelpries för Physik kreeg, studeer nah dat Abitur 1924 an dat Wilhelmsgymnasium München Geographie an de Ludwig-Maximilians-Universität in München un wurr sülvst Dozent. Wien hett sien eerst Bargerfohren in den Alpen maakt, wo hüm tosommen mit Willo Welzenbach de Eerstbegahn vun de Noordwand vun den Großglockner gelung. Tüschen 1924 un 1928 weer he mehrmals Aktivenvörstand vun den Akadeemschen Alpenvereen München. Buterhalv vun Europa hett he mehrere Besöök nah Afrika un in de Himalaya-Region maakt. So hemm he un Erwin Schneider 1928 de Eerstbestiegen vun den Pik Lenin in' Pamir schafft, mit 7134 Metern de dormals hööchst besteegen Barg. 1931 weer he Liddmaat vun de Kangchendzönga-Expeditischon ünner de Leitung vun Paul Bauer. In' Rahmen vun de Sikkim-Expeditschoon 1936 gelung Wien tosommen mit Adolf Göttner de Eerstbestiegen vun den 6888 Meter hooch Siniolchu. Een Johr later wurr Karl Wien dorto utsöcht, de Düütsch Nanga-Parbat-Expeditschoon 1937 up den „Schicksalsbarg vun de Düütschen“ antoführen. Dat weer de nee Versöök vun de Eerstbestiegen vun den Nanga Parbat, nahdem in' Rahmen vun
Westsamländisch is e Deel vom Nedderpreußische, wat tom Nadadietsche jehäärt. Et wurd oder watt in Astpreiße jeschabbert. Westsamländisch wurd oder watt westlich von Keenigsbarg jeschabbert un heft oder hebbd e Jrenz mit dem Ostsamländische. Dor jeev et, andersch denn in'n dem Samländsche sien Rest fä (ich) gehe, (ich) stehe usw. jon, schton. Et O fää R watt lang. Dor jifft et ick sint fää ick sie un tije fää tiahn. Gegen de Ordenstiet sien End kehmen lettisch-kurische Fischä nah Neukuhren, Großkuhren un Kleinkuhren am Eewa. http://www.tausendschoen-verlag.de/PDF/Memelland.pdf http://www.tausendschoen-verlag.de/PDF/Memelland.pdf Walther Ziesemer: Die ostpreußischen Mundarten Ferdinand Hirt, Breslau, 1924, S. 127 Walther Ziesemer: Die ostpreußischen Mundarten Ferdinand Hirt, Breslau, 1924, S. 127 Walther Ziesemer: Die ostpreußischen Mundarten Ferdinand Hirt, Breslau, 1924, S. 127 Walther Ziesemer: Die ostpreußischen Mundarten Ferdinand Hirt, Breslau, 1924, S. 128
Déjà Vu is en US-amerikaanschen Action-Thriller vun den Speelbaas Tony Scott ut dat Johr 2006 mit Denzel Washington in de Hööftrull. De Film is gemeesnom vun Touchstone Pictures un Jerry Bruckheimer Films produzeert worrn un harr an’n 20. November 2006 in New York City Premiere. In Düütschland keem de Film an’n 27. Dezember 2006 in de Kinos. Na en Bombenanslag op en Fährschipp in New Orleans warrt de ATF-Agent Doug Carlin beopdragt, den Schauplatz op Bewiesmaterial hen to ünnersöken. Ok as dat FBI mit den Fall betroet warrt, hollt se an Carlin fast, vunwegen dat he sik goot utkennt. In’n Rahmen vun de Ünnersöken warrt en do’e Fro anspöölt, de dull verbrennt is. Dat sütt ut, as weer se een vun de Oppers vun den Anslag, man Carlin finnt rut, dat se al vör den Anslag ümbröcht weer. Liekers glöövt he an een Tosamenhang un maakt se in ehr Wahnung op de Söök na wietere Sporen. Dat FBI geiht op de Spoor in. Carlin schall in jemehr Quarteer mit en modern Redschopp to’n Överwachen versöken, den richtigen Oort to finnen, vunwegen dat man dormit nipp un nau veer Daag un söss Stunden in de verleden Tiet kieken kann. As sik
Michail Moissejewitsch Botwinnik (russisch Михаил Моисеевич Ботвинник Michail Moiseevič Botvinnik; * 17. August 1911 in Kuokkala in de Gemeend Terijoki, hüüd as Repino to de Stadt Sankt Petersburg gehörig; † 5. Mai 1995 in Moskau) weer en russisch-sowjeetsch Schach-Grootmeester un de sösste Schachweltmeester. He hett das as eenzig Weltmeester schafft, sien Titel nah Wettkampnedderlagen tweemal in Revanchekämpen torüchtowinnen.He gellt ok as en vun de wichtigst un inflootriekst Personen, de de Sowjeetsch Schachschool mögelk maakt un upbaut hemm. Michail Botwinnik stamm ut en goot dorstahn jöödsch Teendokterfamilie. De Öllern harrn in dat Zentrum vun St. Petersburg en Huus mit mehreren Zimmern. Nah de Oktoberrevolutschon 1917 un nah den Bröök vun de Ehe vun de Öllern leev Botwinnik gemeensam mit sien Bröer un de Moder in düütlich eenfacker Verhältnissen. Liekers kreeg he en Uptrecken, de sien intellektuellen Anlagen fördern dee. He hett sück all fröh mit Literatur befaat un wurr Kommunist. Edat Schachspeel hett he temelk laat in dat Öller vun 12 Joren lehrt. Bekannt wurr Botwinnik, as he twee Johr later (1925) den dormaligen Weltmeester José Raúl Capablanca in en Simultanpartie slahn dee. In den folgen Johren entwickel sück sien Schachbegabung besünners gau, so nehm he all 1927 in Moskau an
Disse Artikel is man blots en Stubben. Du kannst Wikipedia helpen un em verbetern. De Stoffsuger (spaaßhaftig warrt dor ok Huulbessen to seggt) is een nütt Reedschop in’n Huusholt um Stoff to sugen un rein to maken. De Reedschop japst sülvst Kniest in een Bül. De Hulbessen bruukt Stroom ut de Stromutlaat or Stromdiemel.